《丁计部蔡刑部沈刑部欧博士过山斋作》
明代·黎民表

秋风客赋不堪裁，何意蓬蒿二仲来。飞雨远连双阙暝，残花犹共一尊开。

长途意气看君在，高步云霄见尔才。恶说习池骑马去，淹留须尽故人杯。

作者简介：明广东从化人，字惟敬，号瑶石山人。黎贯子。黄佐弟子。以诗名，与王道行、石星、朱多煃、赵用贤称“续五子”。亦工书画。嘉靖举人。选入内阁，为制敕房中书舍人，出为南京兵部车驾员外郎。万历中官至河南布政司参议。有《瑶石山人稿》、《养生杂录》、《谕后语录》。